section_heading: Služba u Royal Navy
paragraph_text: HMS King George V počeo je pratiti konvoje 1941. Također je sudjelovao u neuspješnoj potrazi za njemačkim bojnim krstašima Scharnhorst i Gneisenau, za vrijeme njemačke Operacije Berlin. Postao je glavni brod domovinske flote pod zapovjedništvom Admirala Johna Toveya nakon potapanja bojnog krstaša HMS Hood, te je sudjelovao u lovu na brod koji ga je potopio, njemački bojni brod Bismarck. 27. svibnja 1941., direktnim pogocima u nadgrađe ubrzao je kraj Bismarcka koji tone kasnije istog dana. Za vrijeme pratnje konvoja PQ-15 u Murmansk, sudara se s razaračem HMS Punjabi i potapa ga, dok sam trpi oštećenje pramca. lijevo|220px|mini|King George V na [[Islandu s oštećenim pramcem nakon sudara s HMS Punjabi.]] U Sredozenmom moru HMS King George V pokrivao je operaciju iskrcavanja na Siciliju, nazvanu Operacija Husky. Prevozio je i britanskog premijera Churchilla s teheranske konferencije natrag u Britaniju. Od 1944. do kraja rata King George V služio je u britanskoj pacifičkoj floti, te je bio prisutan u Tokijskom zaljevu za vrijeme potpisivanja japanske kapitulacije. Ponovo je postavljen za glavni brod domovinske flote 1946. Samo tri godine kasnije, povučen je u rezervnu flotu, te 1957. izrezan u Dalmuiru u Škotskoj.